Man kritiek ná val van winkeldak - Maroela Media
Man kritiek ná val van winkeldak
'n Man is in 'n kritieke toestand nadat hy Woensdagmiddag van 'n winkel se dak in Faerie Glen, Pretoria, geval het.
Athlenda Mathe, woordvoerder van Netcare 911, het gesê die man, vermoedelik 23 jaar oud, het op die dak van die winkel in Atterburyweg gewerk toe die voorval plaasgevind het. Hy het ongeveer 8 meter ver tot binne-in die winkel geval.
"Paramedici is omstreeks 13:30 na die toneel ontbied en het bevind dat die man ernstige beserings opgedoen het en in 'n kritieke toestand was. Hy is op die toneel gestabiliseer voordat hy na 'n nabygeleë hospitaal geneem is," het Mathe gesê.
Koos1 · 4 jare gelede
ek wil nou nie onsensitief wees nie, en baie sterkte aan die man, maar die vraag wat almal moet vra waar was die veiligheids toerusting, (toue, harnas ens.)? Het sy werkgewer versuim om dit te verskaf of het dit in die voertuig gelê of was dit gebruik maar verkeerd gebruik of dalk defektief? Ons waag te veel kanse selfs by die huis (en ek is ook skuldig), todat 'n ongeluk gebeur. Ek hoop 'n ondersoek word geloods want die man se toekoms kan heel moontlik deur die val geraak word.